open-index/open-wikipedia-markdown huggingface dataset:
Ономатопеја

[thumb|десно|Знак на прозорец во продавница во [Италија на која пишува „Нема Тик-Так“, во имитација на звукот на часовникот.]]

**Ономатопеја** од грчки ὀνοματοποιία; ὄνομα за „име“ и ποιέω за „јас правам“ — појава кога зборот со својот звук ја имитира природата или оној што го означува, т.е., вид ономатопеја е самиот **збор** создаден со имитирање на звуци од природата или гласови на животни.

## Примери на ономатопеја
* Жабата *крека*
* *Кукуригу кукуригу,* викна петелот
* *Чук, чук* Стојанче
* *Туп, туп* со ножињата

## Наводи

Категорија:Фигури (стилистика)
Категорија:Стилски изрази
Категорија:Поетски изрази
Категорија:Поетски средства
Кабуки

thumb|300px|Претстава „Шибараку“ од 1895 година
**Кабуки** (јапонски: 歌舞伎) е традиционална форма на јапонски театар која прикажува историски, романтични и љубовни драми со музичка придружба и игра каде што женските улоги обично ги играат мажи. Кабуки започна во стариот главен град на Јапонија - Кјото, во почетокот на Едо Периодот во 1603.

Категорија:Театар
Категорија:Јапонски поими
Динамит

**Динамит** е експлозив со многу разорно дејство, мешаница од 75 дела нитроглицерин90pxи 25 дела некој друг, еластичен, порозен, но неексплозивен материјал обично со инфузориска или дијатомејска земја. Динамитот бил измислен од шведскиот хемичар и инженер Алфред Нобел во 1866 по што добил индустриска сопственост (патентно право) следната година во октомври.

## Употреба
* Главна употреба на динамитот е во изградбата, рударството и разурнувањето. 
* Имал корист во минати борби при разурнувањето на мостови со цел да се успори напредувањето на непријателот. 
* Денес редовно се употребува во некои скијачки центри за намерно создавање на лавина во почетокот на сезоната за безбедност по скијачките патеки. Кога динамитот се употребува, треба правилно да се употребува затоа што тој знае и да биде „фатален“ за човечкиот живот.

## Динамитот како тема во уметноста и во популарната култура
* „Динамит“ (англиски: *Dynamite*) — песна на американската поп-рок група *The dB's* од 1981 година.
* „Грст динамит“ (англиски: *A Fistful of Dynamite*) — композиција на италијанскиот композитор Енио Мориконе (*Ennio Morricone*).

## Наводи

Категорија:Експлозиви
Категорија:Шведски пронајдоци
Санстефанска Бугарија

right|thumb|300px|Граници на Бугарија според Санстефанскиот договорright|thumb|300px|Бугарската земја според кнез Черкаски 1877 година

**Санстефанска Бугариjа** — иредентистички поим со кој се опфаќа предложената територија на Бугарија (автономно, вазално кнежевство на Отоманското Царство со христијанска влада и народна милиција) во периодот (3 март - 13 јули 1878) дефинирана по склучувањето на Санстефанскиот договор помеѓу Руската Империја и Отоманското Царство во 1878. Тој проект никогаш не се остварил, но одиграл огромна улога во формирањето на бугарскиот национализам.

Санстефанска Бугарија е држава која би се создала по Санстефанскиот мировен договор од 1878 година со кој Бугарија добивала автономија, и како таква таа би била најголема држава на Балканот во тоа време.

Таа требало да ги опфаќа териториите од Дунав долж новосоздадената српска граница и по западната граница преку Врање до Скопска Црна Гора. Оттаму границата преминувала по западните граници на Куманово, Кочани, до Кораб планина.

Потоа, границата се спушта на југ по Црн Дрим и потоа по западната граница на Охрид, Старово и Корча до планината Грамошта. Понатаму, границата тргнува на исток преку Костурското Езеро, стигнувала до река Магленица и се спушта до Солунскиот Залив.

Границата го заобиколува Солун и преку езерото Бешик Ѓол излегува на Струмскиот Залив. Од Бурувиот Ѓол границата се извиткува на север кон Родопите до Чепеларе, каде завива на исток и се спушта по Арда, па минува преку Источна Тракија до Црно Море, оставајќи го Едрене во Османлиското Царство, а Лозенград, Лилебургас и Мало Трново во Бугарија. Границата го напушта морскиот брег при Мангалија и преку Добруџа излегува на Дунав при Расово.

## Поврзано
* Санстефански Договор
* Берлински конгрес

## Извори


Категорија:Македонија под власта на Бугарија
Категорија:Историја на Бугарија
Категорија:Историја на Отоманското Царство
Категорија:Политика на Русија
Категорија:Политика на Отоманското Царство
Категорија:Македонија во XIX век
Категорија:Иредентизам
Категорија:Бугарски национализам
Историја на ФИФА Светско Првенство

thumb|480px|Сликата ги прикажува земјите домаќини (со виолетови точки), како и највисоките дострели на земјите учесници на светските првенства.
**Историјата на ФИФА Светските Првенства** започнува од 1930 година. На првиот турнир учествуваат само 13 поканети земји. Денес, светските првенства се третираат како глобален феномен и вклучуваат повеќе од 200 натпреварувачки земји кои учество на турнирот бараат низ двогодишен квалификациски циклус.

Првото светско првенство е одржано во Уругвај, земјата која успева и да го освои првиот трофеј по победата над Аргентина со 4:2. Личноста која е најзаслужна за основањето на Светското првенство е французинот Жил Риме (Jules Rimet), поради што од 1950 година, титулата што му се доделува на светскиот шампион го носи неговото име - тоа е златен пехар со тежина од 1.8 килограми, направен од чисто злато. Во 1970 година, Бразил како трикратен освојувач го добива трофејот во трајна сопственост, но него го чува во своите витрини само до 1983 година кога истиот е украден.
Во 1971 година претставен е новиот, уште поспектакуларен пехар, едноставно наречен ФИФА Светско првенство. Направен од 18 каратно злато, овој пехар со висина од 36&nbsp;cm и тежина од 5&nbsp;кг е дело на италијанскиот дизајнер Силвио Гацанини и е проценет на преку 10 милиони долари вредност. Победникот на секое светско првенство добива идентична позлатена реплика, чија изработка чини повеќе од 50.000 долари.

## Победници на Светските Првенства низ историјата
 

## Белешки




## Надворешни врски

* Официјално мрежно место на ФИФА 
* Историја на светските првенства 

Категорија:Светско првенство во фудбал
Бутковско Езеро

**Бутковско Езеро** (, *Лимни Керкини*) — езеро во Егејска Македонија, дел од групата на Егејските езера.

Езерото се наоѓа кај селото Бутково (Серско). Според историските податоци, во антиката се нарекувало Прасида, а во неговата околина живееле Пајонци. Херодот зборува за нивните наколни населби во Бутковското и Тахинското Езеро.

## Географија
Езерото се наоѓа меѓу планините Беласица и Круша, во северниот дел на Серското Поле. Претставува котлина на текот на реката Струма. Порано било големо блато, но во 1932 г. неговата површина е зголемена со преградување на источниот и јужниот дел.Во 1982 г. браната е зголемена, со што се зголемил и водостојот за 4-8 м. Северниот дел е блатест со просторна пловна вегетација. Опколено е од ниви, плантажи со тополи и ридови, покриени со листопадни шуми. Прогласено за природен резерват.

## Хидролошки податоци
Се наводнува главно од реката Струма, како и од неколку мали рекички од Беласица и Круша. Езерото постојано ја менува големината во зависност од сезоната и врнежите.

## Флора и фауна
мини|десно|Рибарски чамци на езерото

### Гнездење
Кај езерото гнездат следниве птици:

*мал нуркач (*Tachybaptus ruficollis*)
*цуцулест нуркач (*Podiceps cristatus*)
*голем корморан (*Phalacrocorax carbo sinensis*)
*мал корморан (*Phalacrocorax pygmeus*)
*мал воден бик (*Ixobrychus minutus*)
*ноќна чапја (*Nycticorax nycticorax*)
*жолта чапја (*Ardeola ralloides*)
*мала бела чапја (*Egretta garzetta*)
*сива чапја (*Ardea cinerea*)
*црвена чапја (*Ardea purpurea*)
*бел штрк (*Ciconia ciconia*)
*црн ибис (*Ibis Plegadis falcinellus*)
*чапја лажичарка (*Platalea leucorodia*)
*дива гуска (*Anser anser*)
*црн кожувар (*Aythya nyroca*)
*долгонога шлука (*Himantopus himantopus*)
*речна рибарка (*Sterna hirundo*)
*белобрада рибарка (*Chlidonias hybridus*) и црна рибарка (*Chlidonias niger*)

Во околните шуми гнездат: црна луња (*Milvus migrans*), орел змијар (*Circaetus gallicus*), краткопрст јастреб (*Accipiter brevipes*), мал креслав (пегав) орел (*Aquila pomarina*), мал орел (*Hieraaetus pennatus*).

### Преселници
За време на преселбите се среќаваат: цуцулест нуркач (*Podiceps cristatus*), обичен пеликан (*Pelecanus onocrotalus*), жолта чапја (*Ardeola ralloides*), мала бела чапја (*Egretta garzetta*), црн штрк (*Ciconia nigra*), сабјарка (*Recurvirostra avosetta*), бојник (*Philomachus pugnax*) и црноопашна блатарка (*Limosa limosa*).

### Презимување
Крај езерото презимуваат следниве птици: голем корморан (*Phalacrocorax carbo sinensis*), мал корморан (*Phalacrocorax pygmeus*), белоглав (кадроглав) пеликан (*Pelecanus crispus*) (600), голема бела чапја (*Egretta alba*), обична белочелна гуска (*Anser albifrons*), дива гуска (*Anser anser*) (200+), патка берија (*Anas crecca*) (макс. 40.000), дива патка (*Anas platythynchos*) (макс. 31.000). мала белочелна гуска (*Anser erythropus*) и обичен жерав (*Grus grus*).

## Надворешни врски

* Портал на Бутковското Езеро  
* Бутковско Езеро  — EarthLife 

Категорија:Езера во Егејска Македонија
Категорија:Рамсарски места во Грција
Бутково

**Бутково** (, *Керкини*; до 1923&nbsp;г. *Μπούτκοβο*, *Бутково*) — село во Серско, Егејска Македонија, денес во општината Синтика на Серскиот округ во областа Централна Македонија, Грција. Населението брои 980 жители (2001).

## Географија
Селото е сместено во Серското Поле, 51&nbsp;км северозападно од градот Сер и западно од Валовишта (Демир Хисар), до западниот брег на Бутковското Езеро.

## Историја
### Во Отоманското Царство
Во XIX и на почетокот на XX век Бутково било средишно село и пазарен центар со етнички мешано население Серската каза. Голем дел од машкото население  се занимавало со риболов во езерото, а жените со земјоделство. Бутковци било прочуени како мајстори-риболовци, кои го продавале уловот во Валовишта. Во овој период на историјата на селото се забележуваат усилби на двете најсилни странски пропаганди.

Во „Етнографија на вилаетите Адријанопол, Монастир и Салоника“ се вели дека во 1873 г. *Бутково* (Boutkovo) имало 90 домаќинства со 110 жители муслимани и 120 жители Македонци.

Во 1891 г. охридскиот интелектуалец Георги Стрезов напишал:

Според статистиката на Васил К’нчов („Македонија. Етнографија и статистика“) во 1900 г. селото броело 655 жители, од кои 220 Македонци христијани, 160 Турци, 225 Черкези и 50 Роми. Според статистиката на егзархискиот секретар Димитар Мишев („La Macédoine et sa Population Chrétienne“) во 1905 г. христијанското население на Бутково се состоело од 520 Македонци под Бугарската егзархија. Во селото има едно основно бугарско училиште со 1 учител и 15 ученици.

Во 1912 г. селото имало околу 200 куќи, од кои половината македонски, 70 турски, 30 черкески и 10 ромски. Сите живееле во одделни маала.

### Во Грција
Во 1913 г. Бутково е припоено кон Грција согласно Букурешкиот договор, кога населението броело 1.367 жители, поради што Симовски заклучува дека селото мора да било многу поголемо отколку што го претставувале претходните извори.. Во 1920 г. нивниот број изнесувал 1.816. Во 1924 г. по сила на Лозанскиот договор сето турско и черкеско население е иселено во Турција, а протерани се и 15 Македонци во Бугарија. На нивно место биле доведени 213 грчки доселеници (86 семејства). Во 1928 г. Бутково е заведено како мешана македонско-дојденска населба со вкупно 832 жители, во која мнозиството го имале староседелските Македонци.

Во 1940 г. селото имало 1.086 жители, кои во 1951 г. се накачиле на 1.280. а во 1961 г. — на 1.645 лица. Следниот период бележи пад на населението: 1.312 во 1971, 1.246 во 1981 и 1.214 во 1991 г. Во 2001 г. е забележан пораст на 1.472 жители, но во 2011 г. бројот се спуштил на само 980 лица.

## Население

## Стопанство
Селото има многу плодно земјиште кое се наводнува од Бутковското Езеро и дава високи приноси. Се произведуваат големи количства на памук, пченица, пченка и други култури, а развиено е краварството.

## Личности
* Сократ Маркилов (1921–1993) — деец на ОМО „Илинден - Пирин“

## Поврзано
* Бутковско Езеро
* Серско Поле

## Наводи

## Надворешни врски

Категорија:Бутково
Договор од Букурешт (1812)

**Букурешкиот договор од 1812** година е договор помеѓу Отоманската и Руската Империја потпишан на 28 мај 1812 година на крајот од Руско-турската војна која се водела од 1806 до 1812 година.

Согласно договорот, Бесарабија (источната половина од Молдавија) била припоена кон Руската Империја, реката Прут станала нова западна граница на Руската Империја. Исто така Русија се здобива со право на трговија низ реката Дунав.

Договорот бил потпишан од рускиот командант Михаил Кутузов, ратификуван од страна на Александар I само еден ден пред Наполеон да изврши инвазија над Русија.

## Поврзано
* Букурешки договор, 1913
* Букурешки договор, 1918

Букурешт, мировни договори (1812)
Букурешт, мировни договори (1812)
Категорија:Руско-турски војни
Категорија:Мировни договори
Категорија:Европа во 1812 година
Категорија:Историја на Букурешт
Букурешт 1812
Механизирано земјоделство

[thumb|right|250px|Римска кола за [жнеење]]
[thumb|right|250px|Современ [комбајн]]
**Механизирано земјоделство** — користење на земјоделска машинерија со цел за големо  зголемување на производството. Денес машинеријата заменува многу задачи кои пред тоа биле изведувани од луѓе или животни како коњи, магариња или волови.

Историјата на земјоделството содржи многу примери за употребата на орудија, но само во последно време машините се користат во толку голема мера.

Првото механизирано земјоделско орудие, чија сила не доаѓала од човекот, бил плугот, придвижуван од животни. Измислен е во Стариот Египет и Месопотамија.

Оваа алатка била единствената механизација во земјоделството со илјадници години, сѐ до доаѓањето на земјоделската и индустриската револуција. Со исклучок на римските жетвени машини, измислени за жнеење на огромните поседи во Галија, овие направи ги придвижувале волови. Други земјоделски машини во античко време биле Пунската кола и Грчката санка - обете примитивни вршалки.

Денес во механизираното земјоделство, меѓу други возила, спаѓаат и авиони, хеликоптери, дронови, камиони и трактори.

## Поврзано
* Механизација
* Земјоделска машинерија


Категорија:Земјоделство
Сакавен

right|thumb|250px|Грб
**Сакавен** (португалски: *Sacavém*) е град на Португалија. Има околу 17,659 жители (според 2001). 

Категорија:Португалија
Памтивек

[thumb|upright=1.2|[Ричард I|Ричард I Лавовско Срце бил помазан за време на неговото крунисување во Вестминстерската опатија во 1189 година, од хроника од 13 век. Секое време пред крунисувањето на Ричард I во англиското право се смета за „памтивек“.]]
**Памтивек** — израз што се употребува за грубо временско лоцирање на нешто што се случило толку одамна, што сосема избледело од памтењето и се изгубило од (или не постои во) записите или преданијата. Тука импликацијата е дека дотичниот предмет може да се смета за неодредено стар (древен).

Пример:

...Меѓутоа, ѓаволот, браќа и сестри, од **памтивек** урива, а успеал ли да го урне овој свет?


## Наводи

Категорија:Време
Категорија:Македонски изрази
Китови

**Китот** е голем цицач кој целиот свој живот го поминува во вода. Китовите имаат рибовидно тело; но нивните опашни перки се хоризонтални наместо вертикални како кај рибите. Тие имаат весловидни предни екстремитети. Нивната кожа е мазна и сјајна и, во зависност од видот, може да е црна, бела или да е со различни бои и шари. Под кожата се наоѓа тенок слој на масно ткиво, наречено китово масло, кое дава изолација и служи како извор на складирана енергија.

Китовите не се риби. Рибите се ладнокрвни и дишат под водата користејќи жабри. Од друга страна, китовите одржуваат топла и константна телесна температура од околу 37&nbsp;°C и дишат воздух со помош на бели дробови. За разлика од рибите, кои ги движат своите вертикални опашни перки од една страна на друга додека пливаат, китовите ги движат нивните хоризонтални опашни перки горе-долу за да се пропелираат себеси низ водата.

Китовите припаѓаат на мамалискиот ред Cetacea. Научниците ги класифицираат китовите во две групи. Една група, позната како вилични китови (*Odontoceti*), имаат вилици со остри заби кои ги користат при ловењето на риби, лигни и друг плен. Во вилични китови се вбројуваат делфините и порпоизите. Другата група на китови е беззаби китови (*Mysticeti*) кои немаат заби. Овие китови користат гигантски и флексибилни чешловидни структури за филтрирање на мали риби и ситни ракови од водата.

Китовите можат да се најдат во сите светски океани, па дури и во неколку реки. Еден вид на делфин, виолетов речен делфин, живее само во реката Амазон и нејзините поголеми притоки. Некои китови, вклучувајќи ги синиот, грбестиот и сивиот, мигирираат на огромни растојанија, патувајќи меѓу тропските региони во зима и субполарните води во лето. Другите китови не мигрираат на долги растојанија или, како на пример китот-убиец, талкаат без специфични мигрирачки патишта.

## Физички опис

Китовите се огромни во споредба со сите други животни. Синиот кит е еден од најголемите животни воопшто, со должина од преку 24 m и тежина од 150 метрички тони. Неговото срце е големо колку фолксваген буба, а неговото тело е речиси големо и тешко како тоа на најголемиот познат диносаурус.

Китовите поседуваат кружно тело заострено во задниот дел во пар на широки хоризонтални опашни перки. Коските на опашните перки ги претставуваат екстремитетите на копнените цицачи. Многу китови имаат дорзална перка сместена на или позади центарот на грбот.

## Китовите како тема во уметноста и во популарната култура
* „Незаконски товар“ — краток расказ на македонскиот писател Ѓорѓи Крстевски.
* „Риболовот на китови на Гренланд“ (англиски: *Greenland Whale Fisheries*) - песна на ирската рок-група Поугс (*The Pogues*) од 1984 година.
* „Последниот голем американски кит“ (англиски: *Last Great American Whale*) - песна на американсиот рок-музичар Лу Рид (*Lou Reed*) од 1989 година.

## Наводи

Категорија:Цицачи
Категорија:Китови
Слатководен екосистем

[мини|десно|250п|[Слатководен скалар]]
**Слатководните екосистеми** се водни екосистеми. Тука спаѓаат езерата барите, реките, потоците и мочуришта. Тие се разликуваат од морските екосистеми по тоа што овие содржат многу повеќе сол. Слатководните живеалишта се класификуваат по различни фактори како температурата, светлинската пропусност и растителноста.

## Поврзано
* Лимнологија
* Морска биологија
* Лимнологија
* Потамологија

## Библиографија
* Литвик Џ.Р.; Колиер К.; Чадертон Л. (2007) „Поистоветување на слатководните екосистеми со природните богатства од државна важност:  развој на биогеографски план“. *Science for Conservation* **274**.  стр. 30. Служба за заштита на природата на Нов Зеланд.

Екосистем
Категорија:Водна екологија
Категорија:Системска екологија
Категорија:Вода
Категорија:Слатководни растенија
Селски тутун

**Селски тутун** (научно: *Nicotiana rustica*), во Латинска Америка познат како **Мапачо** (*Mapacho*) е многу силна врста тутун. Ова растение се корсити за правење на органски пестициди заради високата концентрација на никотин во неговите листови.

*Rustica* се користи и за ентеогени цели од страна на јужноамериканските шамани. Расте во дождовни шуми и содржи до 20 пати повеќе никотин од обичните северноамерикански видови како *[[N. tabacum]]*. Најчесто листовите му се ставаат во вода, и водата потоа се инсуфлира; се пуши и во пури, а се користи и како клизма. Исто така е и честа примеса на ајаваската во некои делови на дождовната шума. Овој тутун треба да се употребува многу претпазливо бидејќи никотинот е смртоносен отров, дури и во мали дози.http://www.inchem.org/documents/pims/plant/nicotab.htm

## Надворешни врски
* Одгледување на видовите на Никотијана  

Категорија:Никотијана
Категорија:Ентеогени
Категорија:Тутун
Категорија:Таксони опишани од Карл Линеј
Категорија:Растенија опишани во 1753 година
Лимнологија

мини|Микробиолошки истражувања на езерото Rang-kul

**Лимнологија** е науката која се занимава со изчучување на копнени води (солени и слатки) - езера, мочуришта и реки (природни и вештачки), со нивните биолошки, физички, хеимски и хидролошки аспекти. Самиот збор *лимнологија* доаѓа од грчките зборови *лимне* (езеро) и *логос* (наука).

Фрасоа-Алфонс Форел (1841-1912) се смета за основоположник на оваа наука со неговите истражувања на езерото Женева. Оваа наука е во блиско сродство со хидробиологијата, која се занимава со примената на принципите и методите на физиката, хемијата, геологијата и географијата врз еколошки проблеми.

## Поврзано
* Македонско лимнолошко друштво
* Слатководна биологија
* Морска биологија


Категорија:Хидрографија
Категорија:Езера
Категорија:Физичка географија
Категорија:Системска екологија
Категорија:Вода
Категорија:Водна екологија
Нунциј

**Нунциј** е амбасадор на Светата Столица (Ватикан) во која било земја од светот. Само папските амбасадори се именуваат со ова име. Нунцијот е овластен од папата да склучува договори со земјите каде е претставник, кои се наречени конкордати.

## Литература
* Игор Јанев, Дипломатија, Институт за политички студии, Белград, 2013, ISBN 978-86-7419-261-0
* Игор Јанев, Мегународно право и мегународни односи, Институт за политички студии, Белград, 2012, ISBN 978-86-7419-244-3
* Игор Јанев, Меѓународни организации и интеграции, Институт за политички студии, Белград, 2008
* H. G. Shermers, International Institutional Law,  Martinus - Nijhoff Publishers, Netherlands, 1980
* Black, Jeremy. *A History of Diplomacy* (U. of Chicago Press, 2010) ISBN 978-1-86189-696-4
* Berridge, G. R. *Diplomacy: Theory & Practice*, 3rd edition, Palgrave, Basingstoke, 2005, ISBN 1-4039-9311-4
* Cunningham, George. *Journey to Become a Diplomat: With a Guide to Careers in World Affairs* FPA Global Vision Books 2005, ISBN 0-87124-212-5
* Dorman, Shawn, ed. *Inside a U.S. Embassy: How the Foreign Service Works for America* by American Foreign Service Association, Second edition February 2003, ISBN 0-9649488-2-6
* Callieres, Francois De. *The Practice of Diplomacy* (1919)
* Fischer, Roger and Ury, William L. *Getting to Yes: Negotiating Agreement Without Giving In* (1991)
* Hill, Henry Bertram. *The Political Testament of Cardinal Richeleiu: The Significant Chapters and Supporting Selections* (1964)
* Kennan, George F. *American Diplomacy (Walgreen Foundation Lectures)* (1985)
* Kissinger, Henry. *A World Restored: Metternich, Castlereagh, and the Problem of Peace: 1812-1822* (1999)
* Henry Kissinger. *Diplomacy* (1999)
* Kurbalija J. and Slavik H. eds. *Language and Diplomacy* DiploProjects, Mediterranean Academy of Diplomatic Studies, Malta, 2001, ISBN 99909-55-15-8. The volume contains collection of paper presented at the international conference.
* Garrett Mattingly, *Renaissance Diplomacy* Dover Publications, ISBN 978-0-486-25570-5
* Metternich, Clemens von. *Mettetnich: The Autobiography, 1773-1815* (2005)
* Nicolson, Sir Harold George. *Diplomacy* (1988)
* Nicolson, Sir Harold George. *The Congress of Vienna: A Study in Allied Unity: 1812-1822* (2001)
* Nicolson, Sir Harold George. *The Evolution of Diplomatic Method* (1977)

Категорија:Дипломатија
Категорија:Зборови што ги нема во ТРМЈ
Екватор

**Екватор** — замислена кружница која ја дели планетата на северна и јужна полутопка. Географската ширина на екваторот по дефиниција е 0°. Должината на Земјиниот екватор изнесува 40.075&nbsp;км. Земјината топка не претставува идеална сфера и е всушност најиспапчена кај екваторот каде што нејзиниот просечен полупречник од 6.375&nbsp;км е зголемен за приближно 22&nbsp;км.

## Екваторска клима

Температурата околу екваторот е секогаш висока бидејќи ова место е најблизу до Сонцето. Не постојат четири годишни времиња во околината на оваа географска ширина. Климата е тропска, што значи постојат само две годишни времиња, обично разликувајќи се по големи врнежи или суши. Зависно од надморска висина или близина до океанот, овие два фактори може да варираат.

## Екваторски држави
Екваторот поминува низ територијата на 14 држави. Мора да се споменe дека иако е таканаречена, Екваторска Гвинеја не спаѓа во оваа група на држави. Почнувајќи од нултиот меридијан, па на исток, екваторот минува низ:

## Екваторот како мотив во популарната култура
* „Екватор“ (англиски: *Equator*) — песна на американската рок-група Спаркс (*Sparks*) од 1974 година.

## Наводи

Категорија:Напоредници
Категорија:Геодезија
Категорија:Тропи
Категорија:Небесни координатни системи
Шпекулација

**Шпекулант** е признаен учесник на повеќето пазари, кој се обидува да ги предвиди промените на цените и по пат на, да речеме, купување и продавање фјучерс, да оствари добивка. Обично шпекулантот не е директно поврзан со финансискиот инструмент на кој се однесува фјучерсот.

## Шпекулант за нови емисии

Шпекулантот за нови емисии (на англиски: *Stag*) е трговец со хартии од вредност кој запишува новоиздадени акции, со надеж дека ќе ги продаде веднаш штом му се доделат, по цена повисока од номиналната.

Категорија:Финансии
Категорија:Берза
Категорија:Економски поими
Широк столб

Американски термин за вести во кои се прикажуваат цени и податоци за хартии од вредност и стоки за широка потрошувачка, во поголем обем од оние во прегледите што ги даваат берзите во печатот.

Категорија:Финансии
Категорија:Берза
Џобер

Термин кој се употребува за организаторите на пазарот (маркет мејкери) на Лондонската берза. Адекватен термин за организаторите на пазарот на Њујоршката берза е специјалист.

Категорија:Економски поими
Чартирање

мини|техничка анализа на екоптрол
Метода на техничка анализа на пазарот, при која со помош на графици се означуваат и предвидуваат трендови во движењето на цените. Оваа анализа често го прикажува движењето и просеците на цените на пазарот. Чартистите, или техничките аналитичари веруваат дека од нивните графици може да се види трендот по кој се движат цените и според кој тие можат да ги предвидат идните придвижувања на цените, со што се во можност да даваат издржани совети за купување или продажба.

## Поврзано
* Фундаментална анализа
* Техничка анализа

Категорија:Финансии
Категорија:Берза
Цена на понуда

**Цена на понуда** е цената по која некој нуди да продаде акции.

Категорија:Финансии
Категорија:Берза
ААА

Најдобар кредитен рејтинг (претежно за државните обврзници), како индикатор за најдобар квалитет според оценката на Moody's и Standard and Poor's, двете водечки агенции за утврдување на кредитниот рејтинг во САД. За емитентот оценет со ААА се смета дека е најмалку можно да не ја исплати главнината и каматите.

Категорија:Финансии
Категорија:Берза
Цена на претворање

Цена по која главницата на една претворлива обврзница може да се искористи за купување на акции на издавачот на обврзницата (или акции во негова сопственост) или акции на друштво што е капитално поврзано со издавачот.

Категорија:Економски поими
Категорија:Цена
Биков инвеститор

**Биков инвеститор** (анг:Bull) — инвеститор кој купува во очекување на пораст на цените на хартии од вредност. Поимот често опишува некој кој само верува дека цените на одреден пазар растат. Спротивно на “Мечкин инвеститор”.

## Наводи

Категорија:Финансии
Категорија:Берза
Категорија:Капитализам
Цена на откупување

Цена по која обврзницата може да се откупи или отповика, како опција која емитентот ја предвидел уште при издавањето, пред таа да достаса.

Категорија:Економски поими
Категорија:Цена
Цена на емитирање

Цена по која хартиите од вредност се продаваат при емисијата. Ова може да биде по номиналната вредност, со дисконт или со премија. Повремено емисијата на хартиите од вредност може да се продаде делумно што подразбира дека цената за истите се плаќа во рати. За нови обврзници тоа е бруто цената (пред исплатата на накнадите и провизиите) како процент од износот на главнината.

Категорија:Финансии
Категорија:Берза
Цена при отворање

**Цена при отворање** е цена забележена во периодот кој на берзата се смета за почеток на тргувањето.

Категорија:Финансии
Категорија:Берза
Цена на понудата

Цена по која хартија од вредност или стока за широка потрошувачка се нуди за продажба, или каматна стапка по која се нуди заем. Учесниците на пазарот нудат куповни и продажни цени.

## Поврзано
* Понуда и побарувачка

((Економија-никулец))

Категорија:Финансии
Категорија:Берза
Фиксна камата

Поврзана со заеми емитувани од друштво, влада, или локална власт, кај кои каматниот износ што се исплаќа секоја година е утврден при самата емисија.

Категорија:Финансии
Категорија:Берза
Фиксни трошоци

**Фиксни трошоци** — деловни или трошоци на работењето коишто се фиксни и не се под влијание на зголемувањето или намалувањето на обемот на производство.

Фиксните трошоци остануваат исти во непроменети износи без оглед дали производството на добра и услуги расте или се намалува.

Категорија:Финансии
Категорија:Берза
Пасиште

[мини|десно|300п|Коњи и овци на пасиште на планината [Караџица]]
**Пасиште** — простор со бујна растителност каде се пасе копитен добиток како дел од фарма или чифлиг. Планинското пасиште се нарекува **рудина**. Пред механизацијата на земјоделството пасиштето било главен извор на храна за добитокот и овците. Тоа сѐ уште се употребува во голема мера, особено за природно живинарство и органско земјоделство, бидејќи пасиштето дава многу подобри животни услови за животните. Напредокот на полето на раководената интензивна испаша како и подобрувањата во технологијата на оградување довеле до обновен интерес во испашата во 1990-тите.

Растенијата на едно пасиште можат да бидат треви, зрна или мешавина. Луцерката, детелината и граорот како и пијанката, ливадарката, ветрушката и други билки, зависно од условите, од кои најважни се видот на почвата, минималната годишна температура и количеството на врнежи.

## Пасиштето како мотив во уметноста
* „Декемвриски пасишта“ - песна на рускиот поет Андреј Вознесенски од 1957 година.

## Поврзано
* Висорамнина
* Ливада
* Поле
* Полјана
* Плавна ливада
* Прерија
* Рамнина
* Савана
* Степа

## Наводи

## Надворешни врски
* Закон за пасиштата 
* Јавно претпријатие за пасишта
* Портал за зачувување на боразновидноста на пасиштата на Шара 

Категорија:Добиток
Категорија:Земјишни облици
Категорија:Степи
Фундаментална анализа

Се нарекува и фундаментално истражување. Систем на анализирање на основните фактори кои влијаат на изгледите за понуда и побарувачка на хартија од вредност или стока, како и изгледите за резултирачката цена. Еден таков фактор во однос на стоките би биле временските прилики, додека во однос на перформансите на хартиите од вредност на една компанија, тоа би бил годишниот профит.

## Поврзано
* Техничка анализа

Категорија:Финансии
Категорија:Берза
Пасење

[thumb|right|250px|[Крава пасе на пасиште]]
**Пасење** или **испаша** е редовно консумирање на дел од еден организам од страна на друг без негово уништување. Пасењето се разликува од грабливоста по тоа што јадениот организам не е убиван, а се разликува и од исхраната на паразитите по тоа што организмите не проведуваат долго време заедно, нити пасникот е ограничен на она што може да го изеде.

Во најчеста смисла, пасењето се разбира како цицачи кои се хранат на тревнати површини (како да речеме пасишта), но може да се однесува и на било кои растенија, алги или планктони консумирани од страна на влекачи, инсекти, птици итн.

Пасниците животни ги следат помали, пребирливи пасни животни, бидејќи првите го јадат само високиот слој од растенијата, оставајќи ги младите меки фиданки.

## Пасни животни
* Антилопа
* Бафало
* Бизон
* Добиток
** Овца
** Говеда
* Зајак
* Коњ
* Слон

## Поврзано
* Пасиште
* Раководена интензивна испаша
* Право на испаша
* Ливада

Категорија:Исползување на земјиштето
Категорија:Добиток
Цртан филм

Зборот **цртан филм** или **анимиран филм** има неколку значења, врз основа на неколку различни форми на ликовна уметност и илустрација.

Кога ќе се спомне зборот цртан филм веднаш се мисли на илустрација која е исполнета со хумористични елементи. Цртаните најмногу се гледаат од страна на младата популација. Тие за нив се забавни, хумористични и возбудливи. Психолошки е докажано дека гледањето цртани филмови помага и е доста потребно во развитокот на децата. Во сегашно време цртаните од типот на *[[Пепелашка]]*, *[[Снежана]]*, *[[Аладин]]* се исчезнати. Со ова се подразбира дека цртаните со слична структура на приказната повеќе не постојат но и цртаните со слична или иста анимација и илустрација исто така повеќе не постојат или подобро речено повеќе не се произведуваат. Но како и да е сите цртани без разлика на анимацијата и структурата на приказната тие сепак ги имаат елементите кои го прават секој цртан филм ист а тоа се: љубовта, пријателството, чесноста, правдата и вечната борба против доброто и злото. Луѓето кои ги произведуваат цртаните се викаат илустратори и аниматори. Во сегашно време цртани произведуваат и многу големи и успешни продуцентски куќи и сега цртаните сè повеќе учествуваат на доделувањето на доста престижни холивудски награди.

## Стрипови адаптирани во цртани

Има и многу цртани кои се засновани на стрипови. Познатите *[[Супермен]]*, *[[Бетмен]]*, *[[Спајдермен]]* и други, се всушност стрипови. Бидејќи порано немало толку развиена технологија или пак имало но била скапа за употреба се произведувале стрипови од кои најпознати се горе наведените. По многу години успех овие стрипови кои најмногу се за суперхерои, адаптирани се во цртани. И во серијали и во обични цртани. Дури и од големиот успех снимени се и филмови, па и серии како што е Смолвил. Познатите Таличниот Том и Тинтин се исто така. 
right|thumb|300px|Пример со 8 ''цртежи'' со чие постојано повторување се создава „жив цртеж“ - основа за цртаните филмови

## Структура и одлики на еден цртан филм

Најпознато за цртаните е тоа што повеќето од нив се со магија. Најпрвин скоро во сите цртани без разлика од каде се главниот лик протагонистот секогаш располага со следниве особини: чесност, добрина, праведност итн. За разлика од останатите ликови протагонистот секогаш сака правда и никогаш не се лути и не љубомори на другите ликови што всушност создава еден вид идеална личност.
Но ваквите ликови и оваа структура на цртан најмногу ја има во цртаните наменети за помалите, на пример за деца од 2 до 5 години. Друга одлика за цртаните е тоа што секогаш се работи за борбата помеѓу доброто и злото.

## Надворешни врски
*  Анимиран филм  Како се прави цртан филм
*  Animation Toolworks  
*  Cartoon Network tv_shows  има куса лекција (*Animation: How to...*) од авторот Атом Ант

Категорија:Цртање (анимирање)

Категорија:Анимација
Срп

**Срп** — закривена рачна земјоделска алатка која обично се користела за жнеење житни култури пред да биде измислена современата жетвена машинерија. Се состои од закривено сечило со кратка рачка. Внатрешноста на кривината е остра, така што при замавнување со него по основата на растението, работникот едновремено го го потфаќа и сече растението. Слична на оваа алатка е косата. Највоочливата разлика помеѓу српот и косата е обликот на сечилото - кај косата тоа е поправо, додека кај спрот е повеќе во облик на буквата „С“ со зашилување на крајот, како и должината на рачката.

Во старогрчката митологија српот е оружје на Хрон и Персеј.

## Друга употреба
* Српот е дел од добро познатиот двоец „срп и чекан“, кој е симбол на комунизмот и револуционерниот социјализам. Српот тука го претставува селанството.
* Такит вели дека во друидиските обреди се користеле златни српови.

## Поврзано
* Срп и чекан
* Коса
* Српна двоколка
* Хопеш

Категорија:Ладно оружје
Категорија:Секачи
Категорија:Рачен алат
Категорија:Градинарски алатки
Георги Божинов

**Георги Божинов** е познат македонски академски ликовен уметник - сликар. Роден е на 25 август 1947 година во Струмица, Македонија. Педагошка академија завршил 1972 год. во Скопје кај професорот В. Коџоман. Член е на ДЛУМ и ДСЛУ. Живее и работи во Скопје, Дојран, Охрид, Словенија. Во Словенија работел како професор и предавал ликовна уметност во средно образование.

Најпознати мотиви во делата на Георги Божинов се пејзажи и глетки од Македонија пресликани во многу слики со македонски села, полиња, охридските цркви и манастири, Охридското Езеро и стариот град, а има нацртано и доста портрети. Во своето сликарско творештво има повеќе циклуси по кои е доста познат, меѓу кои „Корени“, „Дојран“, „Жени“. Сликал и повеќе портрети на личности.

Учествувал на повеќе сликарски колонии, меѓу кои: Струмица, Почитељ, Куманово, Врање, Костањевица на Крка, Скопје, Велес, Ниш. Негови дела има во галерии во: Врање, Белград, Титоград, Тузла, Почитељ, Струмица, Метлика, Сликарска работилница “Дојран“ и други места. Организирал повеќе самостојни изложби во Струмица, Скопје, Велес, Србија и Словенија. Неколку години по ред бил главен организатор на ликовната сликарска колонија во Дојран. Негови дела се наоѓаат во приватни колекции, како во Република Македонија, така и во странство.

## Наводи

## Надворешни врски
Официјална страница на Георги Божинов 

Категорија:Македонски сликари
Категорија:Членови на ДЛУМ
Горан Славковски

**Горан Славковски** (роден на ) кој е еден од најталентираните напаѓачи во Европа на негова возраст, е роден во шведскиот град Скравлинге на 8 април 1989 година. Иако е роден во Шведска, Горан потекнува од скопското село Бразда, каде што живеело семејството Славковски пред да замине во скандинавската земја на печалба.

## Рана кариера

Горан Славковски имал 33 настапи и 24 гола за младинските селекции на Шведска од каде што перманентно одлучил да се префрли за да ја репрезентира селекцијата на Македонија.

Уште како мал Славковски покажувал наклонетост за фудбал, па заминал да тренира во тимот на Балкан, во населбата Росенгард, во градот Малме. Талентот на Славковски го забележале од тимот на Малме, каде што Славковски играл во сезоната 2004/05.

По само една година во Малме, во 2005, Славковски потпишал договор со италијанскиот гигант Интер Милан. Во јануари 2007 за Славковски заинтересираност покажал и славниот Манчестер Јунајтед, па „нераѕурите“ веднаш му ја продолжиле обврската кон нив. Според актуелната спогодба, Горан ќе му остане верен на тимот од „Џузепе Меаца“ до јуни 2010 година.

## Дебитирање

Иако имал само 17 години, Славковски веќе дебитирал за тимот на Интер. Во првенство, на 7 мај 2006, на мечот против Сиена, тренерот на Интер, Роберто Манчини, во 83. минута во игра го внесел Славковски. Тоа било првиот настап на Горан во Серија А лигата. Иако одиграл само 10-тина минути, со тој настап Славковски влегол во историјата на италијанскиот гигант како најмлад фудбалер што настапил за првиот тим на „нераѕурите“ во калчото. Горан тогаш имал само 17 години и еден месец. Претходниот рекорд бил во сопственост на Интеровата легенда Џузепе Бергоми.

## Малиот Златан Ибрахимовиќ

Според градбата на телото и потеклото, Славковски го споредуваат со Златан Ибрахимовиќ и неговиот прекар е „Малиот Златан“. Двајцата се високи по 191&nbsp;cm, а потекнуваат од Балканот (Ибрахимовиќ е од БиХ). И Славковски и Ибрахимовиќ имаат иста кариера. Почнале во Балкан, па во Малме, од каде преминале во Интер. Единствена разлика е тоа што Златан прифатил да игра за Шведска, а Славковски се решил да настапува за Македонија.

## Цитат

„*Моето име не е ниту Свенсон, ниту Ларсон и не сум сино-жолт. Моето име е Горан и моите родители се од Македонија. Моето срце е црвено-жолто и затоа ќе играм за Македонија*“ - неодамна изјавил Славковски, откако во Милано го посетил претседателот на Агенцијата за млади и спорт, Ивица Георгиевски.

## Извор

Дневник весник, СПОРТ - *ЕКСТРА-ТАЛЕНТОТ СО МАКЕДОНСКА „ДЕВЕТКА“ Славковски ќе го прослави црвениот дрес*, вторник, 13 март 2007, Скопје, РМ.

Категорија:Живи луѓе
Категорија:Шведски фудбалери
Категорија:Македонски фудбалери
Категорија:Фудбалери на ФК Интер
Категорија:Фудбалери на ФК Шефилд Јунајтед
Категорија:Фудбалери во Серија А
Вардар (појаснување)

**Вардар** е најголемата река во Република Македонија и важна река во Грција. Името исто така може да се однесува и на:

## Спортски друштва
### Фудбалски клубови
* ФК Вардар најтрофејниот фудбалски клуб од Македонија.
* ФК Вардар (Брвеница) фудбалски клуб од Брвеница - Тетовско.
* ФК Вардар (Неготино) фудбалски клуб од Неготино, член на втората македонска фудбалска лига.

## Друго
* Вардарска Македонија, северниот дел од регионот Македонија.
* Вардарска Бановина, провинција во Кралството Југославија.
* Вардар, списание издавано и уредувано од Крсте Петков Мисирков.

## Наука
* Списание „Вардар“ - прво македонско научно списание издадено во Одеса, Украина.
Ким Ки-Дук

**Ким Ки-Дук** (김기덕, 20 декември,1959, Бонгва, Јужна Кореја) - е корејски филмски режисер и сценарист.

Студирал убави уметности во Париз 1990-1992. Во 1993 ја добива наградата на Просветниот Институт за Сценарио (Educational Institute of Screenwriting) со сценаријата "Сликар" и "Злосторник осуден на смрт".

Подоцна добива уште две високи награди за сценарио и следи неговото филмско деби со филмот "Крокодил" (1996). Следат уште неколку филмови, за подоцна, во 2000 година, неговиот филм "Островот" да биде избран во официјалната програма на фестивалот во Венеција.
Во 2004 година има номинација за Златна Мечка на Берлински филмски фестивал, а добива сребрена статуетка за филмот "Самарјанка" на истото.

Важи за еден од носителите на современиот кино минимализам, а заштитен знак му е минималната присутност на дијалог во неговите филмови.

Категорија:Корејски режисери
Категорија:Корејски сценаристи
Категорија:Починати во 2020 година
Категорија:Родени во 1960 година
Зрновско

**Зрновско** (дијалектно: *Зрноско*; , служ. **) — село во Општина Пустец, Област Горица, Албанија. Селото припаѓа во географската област Мала Преспа.

## Географија и местоположба
Зрновско е село во Мала Преспа. Селото се наоѓа на крајниот југозападен брег на Големото Преспанско Езеро. Во северното подножје на Иван Планина и Сува Гора, се наоѓа на надморска висина од околу 865 м.н.в.

Соседни села на селото Зрновско се: од север селото Леска, Пустец и водите на Преспанското Езеро. Од исток со селото Церје и селото Орово (Егејска Македонија). И од југ со селата Ѕвезда и Голо Брдо.

### Топоними
Попознати места во атарот на селото се: Алио Дол, Арангел, Бачилото, Белите Камење, Блато, Ваковчето, Вртељка, Габро, Грмадите, Гуменица, Гумното, Дамас, Дупките, Заткопадина, Зарезана Стена, Зрновско, Иван Голем, Иван Мал, Кладенецо, Калгагуните, Калугер, Кафа, Кафчето, Корито, Крајнојца, Крстенко, Лучки, Малкунките, Осо, Писан Камен, Ралник, Ридо Голем, Старгулиг, Старо Село, Тодорица, Трапеник, Трпунивиште, Црвена Горица.

## Историја
Зрновско е старо, повеќевековно) село, во кое отсекогаш живееле православни Македонци. Селото најрано се спомнува во периодот 1568/69 г. за казата Билишта.

Село првобитно се наоѓало 2 км источно од денешната положба, до водите на Преспанското Езеро. Во XVIII век морало да се премести поради поплавувањето од надојдените води.

Селото дало активен придонес во текот на Илинденското Востание, а како еден од главните дејци на организацијата се спомнува Вангел Тодоровски (1885-1902) кој да не падне во рацете на непријателот се самоубил во борбите кај селото Волкодери. Исто така познат илинденец бил и Кристо Трајче Аргировски.

По 1912 г. селото потпаднало под Грција, за после 1923 г. да ѝ биде доделено на Албанија.

Селото активно учествувало и во текот на Втората светска војна, па така излегле партизани од ова село. Помеѓу партизаните во Македонија се приклучиле двајца, а во партизаните во Албанија — тројца партизани.

## Стопанство

## Демографија
Според  Васил К’нчов, во 1900 г. селото броело 250 жители, сите православни Македонци.

### Родови
Зрновско е македонско село.

Родови во селото се: *Андоновци (*доселени од Шулин), *Аргировци, Бојчевци (*доселени од Шулин), *Волкановци (*доселени од Шулин), *Димовци (*доселени од Церје), *Крстиновци, Коруновци, Ридовци (*доселени од Церје во 1980 г.), *Секуловци, Сотировци, Спировци (*доселени од Церје во 1980 г.), *Танасовци, Тодоровци и Трповци.*

## Општествени установи

## Културни и природни знаменитости

## Редовни настани

## Личности

## Култура и спорт

## Иселеништво
Од селото има иселеници на многу места. Од *Андоновци и Аргировци* во Горица (Корча). Од *Танасовци* во Елбасан. Од *Тодоровци* во Поградец. Од *Танасовци* во Прењас. Од *Тодоровци* во Валона. Од *Секуловци и Бојчевци* во Либражд. Во 1946 г. некои семејства се иселиле во Војводина (од *Танасовци, Димовци, Секуловци и Аргировци).*

## Наводи

## Надворешни врски

Зрновскоела
Категорија:Пустец (општина)
Категорија:Македонски населби во Албанија
Долна Горица

**Долна Горица** — село во Општина Пустец, Област Горица, југоисточна Албанија. Селото се наоѓа во географската област Мала Преспа.

## Географија и местоположба
Селото е сместено под источните падини на планината Сува Гора и излегува на заливот Завир во Преспанското Езеро. Осровот Голем Град е на растојание од околу 5 км.

## Историја
Истражување на крајот на XIX век покажува постоење на 75 куќи и 67 машки македонски жители.

Во февруари 1996 г. во селото се одржува конференција на која присустуваат членови на Владата на Република Македонија каде се разговара за македонското малцинство во Албанија. Во 2013 г., името на селото *Goricë e Vogël* се менува во македонското име **Долна Горица**.

## Култура
*Во 2002 х. во селото се отвора библиотека исклучиво со книги на македонски јазик. 
*Споменик на Македонците - бегалци од граѓанската војна во Грција е откриен во селото во 2013 г.
*Долна Горица е седиште на Денот на виното, кој се одржува секоја година во декември.

## Демографија
Според Васил К’нчов во 1900 г. селото броело 42 православни Македонци.http://www.rastko.org.yu/rastko-al/zbornik1990/mpesevska-makedonci.php 

### Родови
Долна Горица е македонско село.

Родови во селото се: *Вурмовци (*доселени се од Туминец во 1955 година), *Горичени, Доневци, Трајковци, Калешковци, Шумкаровци и Шулиновци (*доселени се од Шулин).

## Општествени установи

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Села во Албанија
Категорија:Пустец (општина)
Категорија:Македонски населби во Албанија
Леска (Мала Преспа)

**Леска** ()  село во Општина Пустец, Област Горица, Албанија. Селото припаѓа во географската област Мала Преспа. Во 2007 година, селото имало 350 жители.

## Географија и местоположба
Леска е најдалечното село до градот Горица (Корча), а инаку соседни се Ѕвезда и Полена (населени со Албанци).

### Топонимија
Во атарот на Леска се познати следниве позначајни топоними:

Ваковското Нивје, Голиње, Горна Леска, Горна Чезма, Горниците, Гропата, Дунојца, Зад Корија, Зли Дол, Иван, Ќафа, Коријата, Крајбрег (Кројбек), Круша (Дардаза), Ладиње, Леска, Лизгалата, Лозница, Љаска, Над Камен, Палје, Пепелајца, Плетваро, Плочи, Садо Калдрма, Суљмајнца, Трпојца, Турските Гробишта, Филаќето, Џавото Кладенче, Шумнајца.

## Историја
За Леска има премногу легенди како таа е изградена, но едиственото сметање е тоа дека името го добила поради многу бројните дрва на растението леска уште пред да се отворат границите во Албанија (пред 90`) кога била населена во денешна Ласка или турските гробишта. После заминувањето на населението Леска броела 5 фамилии (3 македонски и 2 турски). Поради полошите услови а потебата за подобри населението се премести каде е денешна Леска и тука започнале нов живот.

## Демографија
Во Леска главно живеат луѓе од македонска народност. 

### Родови
Леска е македонско село.

Родови во селото се: Казлеровци, Мазенковци, Настовци, Пандовци, Поповци, Ристовци, Стојановци, Трајковци и Џаферовци.

## Личности
*Спасе Мазенковски (1953-2018) — писател, новинар и публицист и еден од најголемите поборци за правата на Македонците во Албанија;
*Сотир Ристо — македонско-албански поет;
*Едмонд Сотир — македонски глумец;
*Петар Стојан

## Поврзано
* Голо Брдо

## Наводи

Категорија:Села во Албанија
Категорија:Пустец (општина)
Категорија:Македонски населби во Албанија
Шулин

**Шулин** — село во Општина Пустец, Област Горица, Албанија. Селото припаѓа во географската област Мала Преспа.

## Географија и местоположба

## Историја

## Стопанство

## Население
Во 1900 година, според Васил К’нчов, селото броело 270 Македонци со православна вероисповед.

### Родови
Шулин е македонско село.

Родови во селото се: Веловци, Гроздановци, Доневци, Коревци, Костовци, Нечовци, Печовци, Настовци, Ристовци, Штерјовци, Симановци, Ташовци и Трповци.

## Општествени установи

## Културни и природни знаменитости

## Редовни настани

## Личности
**Родени во Шулин**
* Таса Марко Илиева (1926–?) — учесник во НОВ на Македонија и носител на Партизанска споменица од 1941 година
* Таќо Гроздани (р. 1971) — политички активист, поранешен претседател на друштвото „Преспа“
* Фоте Никола (1946–2024) — педагог и публицист, борец за правата на Македонците во Албанија

## Култура и спорт

## Иселеништво

## Наводи

## Надворешни врски

Категорија:Села во Албанија
Категорија:Македонски населби во Албанија